איי. ג'יי. סלוטר

אנתוני דארל "איי. ג'יי." סלוטר (באנגלית: Anthony Darrell "A. J." Slaughter; נולד ב-3 באוגוסט 1987) הוא כדורסלן אמריקאי-פולני מקצועני המשחק בעמדת הקלע בגראן קנריה מליגת העל הספרדית.

 קריירת תיכון 
סלוטר פתח בחמישייה בכל משחק בקריירת בית הספר התיכון שלו בתיכון מחוז שלבי בקנטקי, והעמיד ממוצעים של 14.5 נקודות, 3.3 ריבאונדים, 3.3 אסיסטים ו-2.7 חטיפות למשחק. הוא רשם 14 נקודות, 4 ריבאונדים ו-2 חטיפות למשחק בשנה השנייה שלו, בה קבוצתו זכתה באליפות המחוז ונבחר ל-MVP של המחוז ולחמישייה הראשונה של האזור. הוא זכה באליפות מחוז נוספת בשנת הג'וניור, השלישית שלו (18 נקודות, 5 ריבאונדים, 5 אסיסטים ו-3 חטיפות למשחק) ונבחר בפעם השנייה לחמישיית האזור. הוא תרם 19.7 נקודות, 4.3 ריבאונדים, 3.9 אסיסטים ו-3.7 חטיפות למשחק כסיניור ועזר למחוז שלבי להגיע לשמינית גמר טורניר האליפות של המדינה, והוא נבחר לחמישייה השלישית של כל קנטקי.

סלוטר קיבל הצעות למלגות מאוניברסיטת ואנדרבילט ו-אוניברסיטת וירג'יניה המערבית, אך בחר במערב קנטקי.

 קריירת מכללות 
 שנת פרשמן 
בהופעת הבכורה של סלוטר במכללות, הוא רשם 20 דקות וקלע 18 נקודות בתבוסה 96–55 לקנסאו סטייט ב-11 בנובמבר 2006, וסיים את העונה עם 5 נקודות בחצי גמר טורניר אזור הסאן-בלט 2007 נגד ארקנסו סטייט. הוא הופיע בכל 33 המשחקים בעונה, ופתח לראשונה בחמישייה ב-11 בינואר 2007 נגד אוניברסיטת פלורידה הבין-לאומית לאחר שקורטני לי נפצע. הוא סיים עם 15.9 דקות למשחק, ותרם 200 נקודות (במקום העשירי לפרשמן באוניברסיטה) עם ממוצעים של 6.1 נקודות (7 בקבוצה), 1.7 ריבאונדים, 0.9 אסיסטים ו-0.9 חטיפות (שלישי בקבוצה) למשחק.

 שנת סופומור 
סלוטר קלע יותר בספרות כפולות 12 פעמים בשנתו השנייה, כולל שיא עונתי של 17 נקודות ב-31 בינואר 2008 נגד אוניברסיטת ארקנסו בליטל רוק. הוא עזר למערב קנטקי לזכות באליפות אזור הסאן-בלט, והעפיל עם האוניברסיטה לטורניר אליפות המכללות 2008. בסיבוב הראשון נגד דרייק ב-21 במרץ 2008, סלוטר רשם 10 נקודות, 4 ריבאונדים ו-4 אסיסטים בניצחון קבוצתו. בהפסד ברבע הגמר ל-UCLA המדורגת ראשונה ב-27 במרץ, הוא הוסיף 7 נקודות, 3 אסיסטים ו-2 חטיפות.

 קריירה מקצועית 
לאחר שלא נבחר בדראפט ה-NBA ב-2010, סלוטר שיחק במדי דטרויט פיסטונס בליגת הקיץ של ה-NBA.NBA Summer League Rosters - Vegas

ב-26 ביולי 2010 הוא חתם על חוזה לשנה בפלקנסטרו ביאלה מהסרייה א' האיטלקית.

בעונת 2011/12 עבר סלוטר לבלגיה וחתם בבלפיוס מונס-אנו מליגת העל.

ביולי 2012 הוא חתם בשולה באסקט מליגת העל הצרפתית.

ביוני 2013 חתם סלוטר באלאן שאלון, גם היא מליגת העל הצרפתית.

ב-16 ביולי 2014 הוא חתם על חוזה לשנתיים עם קבוצת ליגת העל והיורוליג היוונית פנאתינאיקוס. ב-30 ביוני 2015 הוא הפסיק סיים את חוזהו בקבוצה. Οριστικά τέλος ο Έι Τζέι Σλότερ.

ב-16 ביולי 2015 חתם סלוטר במועדון הסופרליג הטורקית באנוויט.

ב-15 באוגוסט 2016 הוא חתם במועדון הצרפתי שטרסבורג לעונת 2016/17.Strasbourg adds A.J. Slaughter

ב-8 ביולי 2017 סלוטר חתם על חוזה לשנתיים בקבוצתו הצרפתית הרביעית, אסוול ליון-וילרבאן.

ב-1 ביולי 2019, סלוטר חתם על חוזה לשנתיים עם מועדון ה-ACB הספרדי ריאל בטיס. הוא קלע 13.3 נקודות בממוצע למשחק בעונת 2019/20.

ב-12 ביולי 2020, הוא חתם עם בקבוצה הספרדית גראן קנריה. ב-28 ביולי 2020, הובן כי עקב בעיה בריאותית קטנה, סלוטר לא יוכל להצטרף לקבוצה עד סוף ספטמבר, ולכן שני הצדדים החליטו לסיים את החוזה שלהם בהסכמה הדדית. עם זאת, ב-10 בנובמבר הוא חתם מחדש בגראן קנריה.

במאי 2021, סלוטר חתם בכווית SC במקביל לחוזהו בגראן קנריה.

 קריירה בנבחרת הלאומית 
ממוזער|250x250 פיקסלים|סלוטר (מימין) במהלך יורובאסקט 2017 נגד 
ביוני 2015 הפך סלוטר לאזרח פולני, על מנת שיוכל לשחק בנבחרת פולין ביורובאסקט 2015. סלוטר שיחק במדי הנבחרת גם במהלך יורובאסקט 2017 ויורובאסקט 2022, כמו גם במונדובאסקט 2019 בסין.

 חיים אישיים 
אביו, אנתוני "טוני" סלוטר, שיחק כדורסל באוניברסיטת מארי סטייט מ-1980 עד 1981. שתי אחיותיו, טוני ואנטוניטה, שיחקו גם הן כדורסל במכללות, שתיהן באוניברסיטת לואיוויל.

 קישורים חיצוניים 

 הערות שוליים 

קטגוריה:אמריקאים ילידי קנטקי
קטגוריה:לואיוויל: אישים
קטגוריה:כדורסלני שטרסבורג
קטגוריה:כדורסלני קחאסול סביליה
קטגוריה:כדורסלני פנאתינאיקוס
קטגוריה:כדורסלני ביאלה
קטגוריה:כדורסלני אלאן שאלון
קטגוריה:כדורסלני שולה באסקט
קטגוריה:כדורסלני גראן קנריה
קטגוריה:כדורסלני בלפיוס מונס-אנו
קטגוריה:כדורסלני באנוויט
קטגוריה:כדורסלני אסוול ליון-וילרבאן
קטגוריה:כדורסלנים פולנים
קטגוריה:כדורסלנים אמריקאים
קטגוריה:קנטקי: כדורסלנים
קטגוריה:אמריקאים שנולדו ב-1987
קטגוריה:פולנים שנולדו ב-1987